open-index/open-wikipedia-markdown huggingface dataset:
Άκιλις Ριτσόλι

Ο **Άκιλις Ριτσόλι** (*Achilles G. Rizzoli*, 1896 - 1981), που παρέμεινε ανώνυμος όσο ζούσε, έγινε, μετά το θάνατό του, ένας από τους πιο γνωστούς καλλιτέχνες του περιθωρίου.

Ο Ριτσόλι ζούσε κοντά στο Σαν Φρανσίσκο, όπου δούλευε σαν σχεδιαστής σε αρχιτεκτονικό γραφείο. Μετά το θάνατό του ανακαλύφθηκαν στο διαμέρισμά του πολλά περίτεχνα σχέδια, τα περισσότερα με τη μορφή χαρτών και αρχιτεκτονικών κατόψεων κτιρίων, που περιέγραφαν το φανταστικό κόσμο που είχε νοερά κατασκευάσει. Πολλά φέρουν τον χαρακτηρισμό "Y.T.T.E.," (*Yield To Total Elation*, *Παραδοθείτε στην Ολοκληρωτική Έκσταση*). Τα σχέδια περιλαμβάνουν "πορτραίτα" της μητέρας του (με την οποία ζούσε μέχρι το θάνατό της) και παιδιών της γειτονιάς του, συμβολικά σχεδιασμένων ως εντυπωσιακά νεομπαρόκ κτίρια. Μερικά από τα σχέδια περιγράφουν σημαντικά γεγονότα στη ζωή του Ριτσόλι, όπως την πρώτη φορά που αντίκρυσε ένα αιδοίο στη ηλικία των σαράντα ετών.

Το 2000 γυρίστηκε η ταινία *Yield to Total Elation: The Life and Art of Achilles Rizzoli* που περιγράφει τη ζωή και το έργο του.

## Παραπομπές


## Βιβλιογραφία
* Joanne F. Hernandez, et al. Achilles Rizzoli: Architect of Magnificent Visions. Harry N. Abrams, Inc., 1997. ISBN 0-8109-4293-3, ISBN 0-937108-20-0.

## Εξωτερικοί σύνδεσμοι
* Αρκετά σχέδια του Ριτσόλι στην Ames Gallery.
* Ιστότοπος της ταινίας ''Yield to Total Elation''.

Ριτσολι
Παλαιό Ρωμαϊκό Σύμβολο

Το **Παλαιό Ρωμαΐκό Σύμβολο**, γράφτηκε στις αρχές του 2ου αιώνα μ.Χ. και είναι ένα πρωτοχριστιανικό Σύμβολο Πίστεως, το οποίο αναπτύχθηκε από τις ερωτήσεις που κάναν οι υποψήφιοι Χριστιανοί πριν βαπτιστούν. Το **Παλαιό Ρωμαΐκό Σύμβολο**, το οποίο αναπτύχθηκε από την Εκκλησία της Ρώμης, είναι το κείμενο πάνω στο οποίο βασίστηκε το σημερινό Σύμβολο της Νίκαιας-Κωνσταντινούπολης και του Συμβόλου των Αποστόλων.

## Το κείμενο
:Credo in deum patrem omnipotentem;
:et in Christum Iesum filium eius unicum, dominum nostrum,
:qui natus est de Spiritu sancto et Maria virgine,
:qui sub Pontio Pilato crucifixus est et sepultus,
:tertia die resurrexit a mortuis,
:ascendit in caelos,
:sedet ad dexteram patris, unde venturus est iudicare vivos et mortuos;
:et in Spiritum sanctum,
:sanctam ecclesiam,
:remissionem peccatorum,
:carnis resurrectionem.

## Η Ελληνική μετάφραση
Greek text of Marcellus of Ancyra

:Πιστεύω ουν εις θεòν πατέρα παντοκράτορα·
:καì εις Χριστòν Ιησουν, τòν υιòν αυτου τòν μονογενη, τòν κύριον ημων, 
:τòν γεννηθέντα εκ πνεύματος αγίου καì Μαρίας της παρθένου,
:τòν επì Ποντίου Πιλάτου σταυρωθέντα καì ταφέντα καì τη τρίτη ημέρα αναστάντα εκ των νεκρων, αναβάντα εις τους ουρανούς καì καθήμενον εν δεξια του πατρός, οθεν ερχεται κρινειν ζωντας καì νεκρούς·
:καì εις τò αγιον πνευμα, αγίαν εκκλησίαν, αφεσιν αμαρτιων, σαρκος ανάστασιν, ζωην αιωνιον.

Κατηγορία:Χριστιανική θεολογία
Φισκάρδο Κεφαλονιάς

Το **Φισκάρδο** είναι παραθαλάσσιο χωριό στη βόρεια Κεφαλονιά, στο πλησιέστερο σημείο Κεφαλονιάς - Ιθάκης.

Ως οικσιμός αναφέρεται το 1866 στο ΦΕΚ 9Α - 28/01/1866 να ορίζεται έδρα του τότε δήμου Δολιχίου. Το 1912 με το ΦΕΚ 248Α - 18/08/1912 ορίζεται έδρα της νεοϊδρυθείσας ομώνυμης κοινότητας και το 1919 με το ΦΕΚ 43Α - 09/03/2019  προσαρτάται στο νεοϊδρυθέντα δήμο Σάμης. Σύμφωνα με την απογραφή 2011 έχει πληθυσμό 189 κατοίκους ενώ κατά την απογραφή του 2001 είχε 205 κατοίκους.
μικρογραφία|Άποψη του Φισκάρδο|αριστερά

Το Φισκάρδο έχει χαρακτηριστεί παραδοσιακός οικισμός Είναι από τα λίγα χωριά του νησιού που διατηρεί τον παλιό αρχιτεκτονικό χαρακτήρα του, καθώς δεν έπαθε σοβαρές ζημιές από το καταστροφικό σεισμό του 1953.

Πήρε το όνομά του από τον Νορμανδό κατακτητή Ροβέρτο Γυισκάρδο, που το 1085 πολιόρκησε την περιοχή. 

Είναι ο τόπος καταγωγής του ποιητή Νίκου Καββαδία.

Το Φισκάρδο είναι δημοφιλής τουριστικός προορισμός την καλοκαιρινή περίοδο.

## Παραπομπές


Κατηγορία:Δήμος Κεφαλονιάς
Κατηγορία:Χωριά της περιφερειακής ενότητας Κεφαλληνίας
Φάλκο

Ο **Φάλκο** (Falco, πραγματικό όνομα: *Johann „Hans“ Hölzel*, 19 Φεβρουαρίου 1957 - 6 Φεβρουαρίου 1998) ήταν Αυστριακός τραγουδιστής της ποπ.

Γεννήθηκε στη Βιέννη, όπου και σπούδασε μουσική στο Ωδείο της πόλης. Πριν τη διεθνή του καριέρα, ήταν μπασίστας σε ένα χαρντ ροκ συγκρότημα της χώρας το, το Drahdiwaberl. Ήταν ένας από τους πρώτους Ευρωπαίους που προσπάθησαν να ενσωματώσουν τη ραπ μουσική στην ευρωπαική ποπ. Το σε ρυθμό ραπ τραγούδι του *Rock Me Amadeus* (εμπνευσμένο από τη βραβευμένη με Όσκαρ ταινία *Amadeus*) από το άλμπουμ του Falco 3, έγινε κορυφαία διεθνής επιτυχία το 1986. Ήταν το πρώτο ραπ τραγούδι που έγινε Νο 1 στις ΗΠΑ. (Το "*Ice Ice Baby*" του Vanilla Ice το 1991 συνήθως αναφέρεται ως ο πρώτος πραγματικός ραπ δίσκος που έφτασε στην κορυφή των 100 δημοφιλέστερων τραγουδιών του Billboard.)
Άλλες επιτυχίες του Φάλκο ήταν το *Der Kommissar* (ένα ημι- ραπ κομμάτι, που μιλάει για τα ναρκωτικά) , το 1982, το *[[Jeanny (Falco)|Jeanny]]* και άλλα. 
Πέθανε στο θέρετρο της Πουέρτο Πλάτα έπειτα από τροχαίο δυστύχημα. Το αυτοκίνητό του είχε συγκρουστεί με λεωφορείο στην πόλη αυτή της Δομινικανής Δημοκρατίας και ο καλλιτέχνης πέθανε σε ηλικία μόλις 40 ετών.

## Δισκογραφία
* *[[Einzelhaft]]* (1982)
* *[[Junge Römer]]* (1984)
* *[[Falco 3]]* (1985)
* *[[Emotional]]* (1986)
* *[[Wiener Blut]]* (1988)
* *[[Data de Groove]]* (1990)
* *[[The Remix Hit Collection]]* (1991)
* *[[Nachtflug]]* (1992)
* *[[Out Of The Dark]]* (1998)
* *[[Verdammt wir leben noch]]* (2000)

## Παραπομπές


## Εξωτερικοί σύνδεσμοι
* 
* Επίσημος ιστότοπος

Κατηγορία:Αυστριακοί τραγουδιστές
Ρεύμα του Κόλπου

[thumb|250px|right|Τα νερά του ρεύματος του Κόλπου με κίτρινο και πορτοκαλί χρώμα. (Απεικόνιση θερμοκρασιών των νερών του Ατλαντικού, πηγή:[NASA)]]
Το **Ρεύμα του Κόλπου**, μαζί με τη βόρεια προέκτασή του, είναι ένα ισχυρό, θερμό και ταχύ ρεύμα του Ατλαντικού Ωκεανού που δημιουργείται στον Κόλπο του Μεξικού. Βγαίνει στον ωκεανό, από τα Στενά της Φλόριντας και ακολουθεί τις ανατολικές ακτές των Ηνωμένων Πολιτειών και της Νέας Γης πριν διασχίσει τον Ατλαντικό Ωκεανό. Σε συντεταγμένες περίπου 30° Δ, 40° Β, χωρίζεται στα δύο και το βόρειο τμήμα κατευθύνεται προς τη Βόρεια Ευρώπη, ενώ το νότιο προς τα ανοιχτά της Δυτικής Αφρικής. Το Ρεύμα του Κόλπου επηρεάζει το κλίμα της ανατολικής ακτής των ΗΠΑ και του Καναδά, αλλά και αυτό της Δυτικής Ευρώπης, της Ιρλανδίας και της Νορβηγίας.Αυξάνει τη θερμοκρασία του νερού,την περιεκτικότητά του σε αλάτι κ.ά.,με αποτέλεσμα να παίζει σημαντικό ρόλο στη διαμόρφωση του κλίματος. Ο Ατλαντικός ωκεανός επηρεάζει με τα θερμά του ρεύματα, όπως το ρεύμα του κόλπου, τις παραθαλάσσιες ευρωπαϊκές χώρες που βρέχονται από αυτόν, π.χ. Ιρλανδία, Γαλλία, Ισπανία, κτλ. Το πιο σημαντικό είναι ότι σε αυτόν δημιουργούνται πλούσια σε υγρασία σύννεφα που δίνουν σημαντικές βροχές στη βορειοδυτική Ευρώπη. Ο Ατλαντικός δημιουργεί αυτό που ονομάζουμε ωκεάνιο κλίμα.

Τα νερά του Κόλπου είναι 10-12°C θερμότερα από τα νερά του Ατλαντικού Ωκεανού

## Εξωτερικοί σύνδεσμοι
* 

Ρευμα του Κολπου
Ρευμα του Κολπου
Θάλασσα των Σαργασσών

μικρογραφία|Η Θάλασσα των Σαργασσών
Η **Θάλασσα των Σαργασσών** είναι μια περιοχή του Βόρειου Ατλαντικού. Πήρε το όνομά της από το σάργασο, ένα είδος φαιοφύκους που βρίσκεται σε αφθονία εκεί.

Η θάλασσα είναι ουσιαστικά μια επιμήκης περιοχή στο μέσο του Βόρειου Ατλαντικού, και περιστοιχίζεται από θαλάσσια ρεύματα. Στα Δυτικά το όριό της καθορίζεται από το Ρεύμα του Κόλπου, στα Βόρεια από το Βορειοατλαντικό ρεύμα, Ανατολικά από το ρεύμα των Καναρίων και Νότια από το Ισημερινό ρεύμα του Βόρειου Ατλαντικού. Οι διαστάσεις της είναι κατά προσέγγιση 1.100 χιλιόμετρα πλάτος και 3.200 χιλιόμετρα μήκος, από τις 70 έως τις 40 μοίρες γεωγραφικό μήκος και 25–35 μοίρες γεωγραφικό πλάτος. Τα νησιά Βερμούδες βρίσκονται στο δυτικό όριο της θάλασσας.

Η θάλασσα των Σαργασσών είναι επίσης γνωστή για το φαινόμενο της μεγάλης διάρκειας νηνεμίας (άπνοια) κατά τη διάρκεια του οποίου τεράστιες ποσότητες φυκιών συγκεντρώνονται στην έκταση της. Τα παλιά χρόνια αποτελούσε φόβητρο των ναυτικών και των ιστιοφόρων πλοίων καθώς δεν διέθεταν μηχανές ώστε να μπορούν να συνεχίσουν το ταξίδι τους και συχνά τα κολλημένα στα φύκια πλοία μετατρέπονταν σε υγρούς τάφους για το πλήρωμα, δεδομένου ότι τότε ήταν πολύ δύσκολος ο έγκαιρος εντοπισμός ενός ναυαγίου. Στη σημερινή εποχή πολλά μικρά σκάφη κινδυνεύουν εάν βρεθούν εκεί καθώς τα φύκια κολλάνε στις μικρές προπέλες και μπορούν πολύ εύκολα να τα ακινητοποιήσουν.

Ο Χριστόφορος Κολόμβος πίστευε πως βρήκε στεριά, βλέποντας τα φύκια.

## Εξωτερικοί σύνδεσμοι
* 
* Η Θάλασσα των Σαργασσών, η μόνη θάλασσα στη Γη χωρίς ακτές - geografikoi

Σαργασσων
Κατηγορία:Ατλαντικός Ωκεανός
Αρχιτεκτόνημα από χαρτί

Με τον όρο **Αρχιτεκτόνημα από χαρτί** (*origamic architecture*) αναφερόμαστε στην τρισδιάστατη αναπαραγωγή αρχιτεκτονικών σχεδίων ή αντικειμένων, χρησιμοποιώντας χαρτί ή πιο συχνά λεπτό χαρτόνι, το οποίο κόβεται και διπλώνεται κατάλληλα. 

## Ιστορία
Δημιουργός του αρχιτεκτονήματος από χαρτί είναι ο αρχιτέκτονας Masahiro Chatani (*1939, Hiroshima). Η μαθήτριά του, η Keiko Nakazawa σχεδιάζει κυρίως κάρτες με θέματα ζώων και λουλουδιών. Από τους δυο τους πολλά βιβλία έχουν εκδοθεί. Η Ολλανδέζα Ingrid Siliakus είναι γνωστή για τα σχέδια κτιρίων της και για το βιβλίο της *Papierarchitectuur, van gebouw tot kaart* (αρχιτεκτόνημα από χαρτί, από κτίριο σε κάρτα).

## Άλλα ονόματα
Το πιο γνωστό όνομα του *αρχιτεκτονήματος από χαρτί* είναι ο αγγλικός όρος *origamic architecture (OA)*. Στα ιαπωνικά ονομάζεται *origami kenchiku*. Η σημασία του *origami* είναι δίπλωμα (χαρτιού), *kenchiku* σημαίνει αρχιτεκτόνημα. Στα ελληνικά, συνήθως, αποκαλείται *μακέτα [από χαρτί]* από τους μη μυημένους στην ιαπωνική. 

## Βλέπε επίσης
*Μακέτα
*Κιριγκάμι
*Οριγκάμι
*Popup

## Εξωτερικοί σύνδεσμοι
*  Papyromania
*  Papierarchitectuur
*  Paper (origamic) architecture
* Origami.gr 
*  Masahiro Chatani

Κατηγορία:Καλλιτεχνικές τεχνικές
Χαρτι
Ρα

Ο **Ρα** (κοπτικά: ⲣⲏ) ήταν για τους Αιγύπτιους ο θεός ήλιος με κεφάλι γερακιού. Ενώθηκε με τον Άμμωνα και αποτέλεσε τη μεγάλη δυναστική θεότητα της Αιγύπτου. Οι Αιγύπτιοι υποστήριζαν ότι αυτός έφτιαχνε τους ανθρώπους και αυτοαποκαλούνταν τα ζωντανά του Ρα.
Στο κεφάλι του είχε έναν ηλιακό δίσκο, ταυτόχρονα φίδι, που συμβόλιζε τον Νείλο. Το κεφάλι γερακιού ήταν όμοιο με εκείνο του Ώρου και του Σόκαρ. Με την πέμπτη δυναστεία (2494-2345 π.Χ.) είχε γίνει ένας σημαντικός θεός στην αρχαία Αιγυπτιακή θρησκεία, ο οποίος προσδιορίζεται κατά κύριο λόγο με τον μεσημεριανό ήλιο. Η έννοια του ονόματος είναι αβέβαιη, αλλά πιστεύεται ότι, αν δεν είναι μια λέξη για την «Ήλιος» μπορεί να είναι μια παραλλαγή του ή συνδέονται με λέξεις που σημαίνουν «δημιουργική δύναμη» και «δημιουργός». Το κύριο κέντρο λατρείας του ήταν η Ηλιόπολη (Αιγυπτιακή ονομασία *lunu* που σημαίνει «ο τόπος των κιόνων»),που βγαίνει από τις ελληνικές λέξεις «Ήλιος» και «Πόλη»).

left|thumb|110 px|Ρα, ο θεός Ήλιος των Αιγυπτίων

## Το κρυφό όνομα

Η Ίσις ήθελε ο Όσιρις να γίνει βασιλιάς στην Αίγυπτο. Έτσι έστειλε ένα φίδι (μια κόμπρα) να δαγκώσει τον Ρα, τον βασιλιά όλων των θεών. Η Ίσις του είπε πως θα τον γιατρέψει, αν εκείνος της αποκάλυπτε το μυστικό του όνομα, που ήταν ουσιαστικά το κλειδί της δύναμής του. Ο Ρα συμφώνησε και παρέδωσε τη δύναμή του στον Όσιρι.

## Εξωτερικοί σύνδεσμοι
* 

Κατηγορία:Θεότητες της αιγυπτιακής μυθολογίας
Κατηγορία:Θεότητες του Κάτω Κόσμου
Οινόφυτα Βοιωτίας

Τα **Οινόφυτα** είναι κωμόπολη του νομού Βοιωτίας και δημοτική κοινότητα του Δήμου Τανάγρας. Βρίσκονται στα νότια του νομού στην κοιλάδα του Ασωπού ποταμού σε υψόμετρο 110 μέτρων. Τα Οινόφυτα αποτελούν σήμερα βιομηχανική περιοχή. Ο πληθυσμός των Οινοφύτων, σύμφωνα με την απογραφή του 2021, είναι 2.882 κάτοικοι. Παλιότερα ο οικισμός ονομαζόταν Στανιάτες. 
## Διοικητικές μεταβολές
Τα Οινόφυτα αποτέλεσαν έδρα κοινότητας που συστάθηκε το 1912. Το 1971 προσαρτήθηκε στην κοινότητα ο οικισμός Δήλεσι. Η κοινότητα Οινοφύτων διατηρήθηκε στη συνέχεια αμετάβλητη μέχρι το 1994 οπότε αναγνωρίστηκε σε δήμο. Με την εφαρμογή του σχεδίου «Καποδίστριας» τα Οινόφυτα παρέμειναν έδρα του νέου διευρυμένου δήμου Οινοφύτων στον οποίο συνενωθήκαν και οι κοινότητες Αγίου Θωμά και Κλειδιού. Με την εφαρμογή του σχεδίου Καλλικράτης το 2011 ο δήμος Οινοφύτων καταργήθηκε και εντάχθηκε στον νέο διευρυμένο Δήμο Τανάγρας.

## Αθλητισμός
* Α.Ο. Οινοφύτων, ποδόσφαιρο

## Πρόσωπα
Από τα Οινόφυτα κατάγεται ο Αρχιεπίσκοπος Ιερώνυμος Β´.

## Αξιοθέατα
*Θεατρική Σκηνή Μεγάρου Δημοσθένη Λιάπη https://www.dltheater.gr/
*Ιερός Ναός Αγίου Σπυρίδωνος
*Κέντρο Εκκλησιαστικής Διακονίας  https://kedoinofyta.gr/
*Βιβλιοθήκη Αρχιεπισκόπου Ιερωνύμου Β´https://www.ieronymoulibrary.gr/
*Ιερός Ναός Αγίων Αναργύρων -Θέση Πύργος
*Ιταλικό Πολυβολείο - ποτάμι Ασωπού
*Ανοιχτό Δημοτικό θέατρο 
*Ξωκλήσι Αγίων Ραφαήλ, Νικολάου και Ειρήνης
*Ξωκλήσι Αγίου Νικολάου -Κάμπος
*Ι.Ν Αγίας Παρασκευής
*Λαογραφικό Μουσείο

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Ηλεκτροακουστική μουσική

Ο όρος **ηλεκτροακουστική μουσική** έχει χρησιμοποιηθεί για να περιγράψει διαφορετικά μουσικά είδη και τεχνικές. Παρόλο που γενικά θεωρείται κλάδος της ηλεκτρονικής μουσικής, δεν υπάρχει ομοφωνία για τον ορισμό και τα χαρακτηριστικά της. Για κάποιους, οποιοσδήποτε ήχος ακούγεται μέσω (μη φυσικών) ηχείων είναι *[[ηλεκτροακουστική|ηλεκτροακουστικός]]*, ενώ για άλλους, ο όρος προϋποθέτει αισθητικά κριτήρια.

Εκτός από ήχους κλασικών οργάνων και ήχους παρμένους από το περιβάλλον, χρησιμοποιούνται ήχοι τεχνητοί. Συχνά οι συνθέτες της ηλεκτροακουστικής μουσικής δεν ενδιαφέρονται τόσο ενεργά για τις παραδοσιακές παραμέτρους της μουσικής όπως τη μελωδία, την αρμονία, τον ρυθμό, δίνοντας έτσι έμφαση σε άλλα χαρακτηριστικά του ήχου, όπως τον χώρο (νοητό ή πραγματικό), το φάσμα, την υφή. 

Η ηλεκτροακουστική μουσική περιλαμβάνει έργα για μαγνητοταινία (*tape*), έργα με *ζωντανά ηλεκτρονικά* (*live electronics*) και *μεικτά έργα* (*mixed*). Ο όρος «μαγνητοταινία» έχει μείνει παραδοσιακά από την εποχή που μαγνητοταινίες χρησιμοποιούνταν για την παραγωγή ηλεκτροακουστικού ήχου. Χαρακτηρίζει έργα προηχογραφημένα, χωρίς ζωντανή παραγωγή ήχων, αλλά συνήθως με ζωντανή μίξη ή αλλιώς «ζωντανή διάχυση» (live diffusion) του ήχου στα ηχεία που περιβάλλουν το κοινό. Έργα με *ζωντανά ηλεκτρονικά* λέγονται αυτά στα οποία γίνεται χρήση μέσων παραγωγής ηλεκτρονικών ήχων, ζωντανής επεξεργασίας ακουστικών ή ηλεκτρονικών ήχων. Το *μεικτό έργο* χαρακτηρίζει μια σύνθεση όπου, εκτός του ηλεκτροακουστικού μέσου, χρησιμοποιούνται και ακουστικά όργανα.

Όροι που είτε είναι συνώνυμοι με την *ηλεκτροακουστική μουσική* είτε περιγράφουν κάποια ιδιαιτερότητα τεχνική ή αισθητική είναι η ηχητική τέχνη (sonic art/audio art), η μουσική υπολογιστών (computer music), η ηλεκτρονική μουσική (electronic music), η συγκεκριμένη μουσική (musique concrète), κ.ά.

## Παραπομπές


Κατηγορία:Μουσικά είδη
Ελεύθερο Βήμα

Το όνομα **Ελεύθερο Βήμα** χρησιμοποιήθηκε και χρησιμοποιείται για εφημερίδες στην Ελλάδα:

*Ελεύθερο Βήμα, εφημερίδα της Αθήνας, η οποία άρχισε να εκδίδεται το 1922 (με τον τίτλο Ελεύθερον Βήμα). Μετά το 1945 κυκλοφόρησε με το όνομα Το Βήμα
*Ελεύθερο Βήμα, καθημερινή πολιτική εφημερίδα της Κομοτηνής (1981-)
*Ελεύθερο Βήμα των Σερρών, ανεξάρτητη καθημερινή πολιτική και οικονομική εφημερίδα (1997-)

Ελεύθερο Βήμα , περιοδικό της ΚΟΙΝΩΝΙΑΣ ΕΛΕΥΘΕΡΩΝ ΕΥΑΓΓΕΛΙΚΩΝ ΕΚΚΛΗΣΙΩΝ ΕΛΛΑΔΟΣ Αναρτάται και στην ιστοσελίδα www.koinoniaeeee.gr/index.php/el/eleythero-vima
Φωνή της Φλωρίνης

Η **Φωνή της Φλωρίνης** είναι εβδομαδιαία εφημερίδα που εκδίδεται στη Φλώρινα. Πρωτοκυκλοφόρησε στις 17 Μαρτίου 1962 από την Ασημούλα Θεοδ. Βόσδου. Ιδιοκτήτης, εκδότης και διευθυντής της ο Θεόδωρος Λεων. Βόσδου. Το 2003 τιμήθηκε με έπαινο από την Ακαδημία Αθηνών. Το λογότυπο της εφημερίδας σχεδίασε ο Φλωρινιώτης ζωγράφος Ηλίας Βυζάντης.

## Εξωτερικοί Σύνδεσμοι
* Η επίσημη ιστοσελίδα της εφημερίδας 

Κατηγορία:Εφημερίδες στην ελληνική γλώσσα
Κατηγορία:Φλώρινα
Ελεύθερο ηλεκτρόνιο

**Ελεύθερα ηλεκτρόνια** θεωρούνται ηλεκτρόνια της εξωτερικής στιβάδας (τελευταίας), του πυρήνα του ατόμου τα οποία σε ορισμένα στοιχεία δε είναι δεσμευμένα αποκλειστικά με ένα άτομο, αλλά κυκλοφορούν ελεύθερα, δίνοντας ως αποτέλεσμα ηλεκτρική αγωγιμότητα σε αυτά τα υλικά.

Λόγω της μεγάλης απόστασης, η επ΄ αυτών ασκούμενη έλξη των πρωτονίων του πυρήνα είναι ασθενέστατη με συνέπεια τα ηλεκτρόνια αυτά, (της εξωτερικής στιβάδας), να ξεφεύγουν από την τροχιά τους και να εισέρχονται σε τροχιά πέριξ άλλου πυρήνα παραπλήσιου ατόμου και να γυρνούν ελεύθερα.

Το γεγονός αυτό δεν συνεπάγεται απαραίτητα και την αλλαγή της σύνθεσης του ατόμου ή της ηλεκτρικής κατάστασης του σώματος, αφού κατά τον ίδιο τρόπο ηλεκτρόνια παραπλήσιων ατόμων αποκαθιστούν την ισορροπία εναλλασσόμενα με άλλα, με παρόμοια συμπεριφορά.
Αυτά λοιπόν τα συνδεδεμένα χαλαρά με τον πυρήνα ηλεκτρόνια χαρακτηρίζονται *ελεύθερα ηλεκτρόνια*, τα οποία είναι δυνατόν υπό την επίδραση εξωτερικής δύναμης να πειθαρχήσουν την ακατάστατη κίνησή τους μέσα στο σώμα που φέρονται. Μιά τέτοια εξωτερική δύναμη είναι η γνωστή μπαταρία που φέρει ένα θετικό και έναν αρνητικό ακροδέκτη.

Είναι γνωστά περί τα 100 είδη ατόμων που παρουσιάζουν ελεύθερα ηλεκτρόνια. Στα ελεύθερα ηλεκτρόνια βασίζεται το φαινόμενο του ηλεκτρικού ρεύματος καθώς και ο καθορισμός των αγωγών, των ημιαγωγών, και των μονωτών. 

Τα ελεύθερα ηλεκτρόνια είναι η αιτία της ηλεκτρικής αγωγιμότητας, υπεραγωγιμότητας και των δινορευμάτων. Σε ένα υλικό τα ελεύθερα ηλεκτρόνια μπορεί να είναι τόσα πολλά, ώστε να γίνεται λόγος για *θάλασσα ελευθέρων ηλεκτρονίων*. Η κίνηση και θέση των ελεύθερων ηλεκτρονίων ευθύνεται επίσης και για την κατανομή του φορτίου σε ένα φορτισμένο σώμα. Η κατανομή σταθεροποιείται σε τέτοια κατανομή, ώστε η διαφορά δυναμικού μεταξύ δύο οποιωνδήποτε σημείων του σώματος να είναι μηδέν. Αυτό παραβιάζεται όταν υπάρχει διαφορά θερμοκρασίας σε δύο διαφορετικές περιοχές του ίδιου αγώγιμου μέσου, όπου κατά αναλογία με τη θερμική διαστολή και την άνωση, τα ηλεκτρόνια τείνουν να έχουν την ίδια πυκνότητα σε όλο το μέσο. Έτσι, παράγεται μακροσκοπικά διαφορά δυναμικού.

Τα ελεύθερα ηλεκτρόνια μπορούν να αποσπαστούν από ένα σώμα με ηλεκτρικό πεδίο, όπως συμβαίνει σε καθοδικούς σωλήνες και στις ακτινογραφίες.

## Πηγές
**Ναυτικά ηλεκτρονικά όργανα*, σ.4 - Θ.Μ. Πουλάκη - Αθήνα 1970

Κατηγορία:Ατομική φυσική
Κατηγορία:Ηλεκτρισμός
Κατηγορία:Χημικός δεσμός
Ασπίς ΙΙ (αντιτορπιλικό)

Το **Ασπίς ΙΙ  / D-06** ήταν αντιτορπιλικό τύπου ‘FLETCHER’, μετασκευής ‘FRAM-II’, πρώην USS Conner (DD-582).

Ναυπηγήθηκε το 1942-1943 στα ναυπηγεία ‘Boston Navy Yard, Boston Mass’ και εκσυγχρονίστηκε αργότερα στις Η.Π.Α. στην Καλιφόρνια. Παραχωρήθηκε από τις Η.Π.Α. κατά τα έτη 1959 – 1960. Παρελήφθη στον ναύσταθμο LONG BEACH – Καλιφόρνια. Η ύψωση της Ελληνικής Σημαίας έγινε στις 10 Νοεμβρίου 1959 στο Λογκ Μπίτς. Όμοιου τύπου πλοία: ‘Βέλος ΙΙ’, **'Ασπίς ΙΙ**', ‘Λόγχη ΙΙ’ και 'Σφενδόνη ΙΙΙ'. Παροπλίστηκε στις 1 Φεβρουαρίου 1991.

## Εξωτερικοί σύνδεσμοι
* Ships Built By The Charlestown Navy Yard
* history.navy.mil: USS ''Conner''
* navsource.org: USS ''Conner'' 
* hazegray.org: USS ''Conner'' 

Κατηγορία:Ελληνικά αντιτορπιλικά
Άστιγξ Ι (κανονιοφόρος)

Η κανονιοφόρος **Άστιγξ** ήταν ιστιοφόρο πλοίο του Ελληνικού Πολεμικού Ναυτικού. Ναυπηγήθηκε το 1833 στον Ναύσταθμο του Πόρου. Από το 1841 έως το 1853 λειτούργησε ως ανιχνευτικό ναυαγίων χωρίς να φέρει οπλισμό. Ονομάστηκε προς τιμήν του φιλέλληνα ναυάρχου Φρανκ Χέιστινγκς. Παροπλίστηκε το 1853.

## Πηγές
*http://www.hellasarmy.gr 

Αστιγξ I
Κέντρο Διεθνούς Πολιτικής Θεσσαλονίκης

right
Το Κέντρο Διεθνούς Πολιτικής Θεσσαλονίκης (Κε.Δι.Πο.Θ. - CIPT) είναι ένας μη κερδοσκοπικός ακαδημαϊκός οργανισμός που ιδρύθηκε το 2006 με σκοπό την προώθηση της πολιτική επιστήμης, με εξειδίκευση στις διεθνείς σχέσεις, τις στρατηγικές σπουδές και την πολιτική οικονομία. Ειδικό αντικείμενο μελέτης είναι οι εξωτερικές σχέσεις της Ελλάδας. Το Κέντρο εδρεύει στην Καλαμαριά Θεσσαλονίκης και στοχεύει στην διοργάνωση ημερίδων και συνεδρίων και επιστημονικών συναντήσεων οι οποίες θα προάγουν την επιστημονική έρευνα.

## Εξωτερικοί σύνδεσμοι
* Επίσημη σελίδα

Κατηγορία:Μη κερδοσκοπικοί οργανισμοί
.tz

**.tz** είναι ο top-level domain κωδικός για την Τανζανία στο Διαδίκτυο. Οι εγγραφές λαμβάνουν χώρα στο τρίτο επίπεδο υπό τα ακόλουθα ονόματα δευτέρου επιπέδου:

* **.co.tz** &#x2013; εμπορικός
* **.ac.tz** &#x2013; σχολεία που χορηγούν πτυχία 
* **.go.tz** &#x2013; κυβερνητικές οντότητες
* **.or.tz** &#x2013; μη κερδοσκοπικοί οργανισμοί
* **.mil.tz** &#x2013; αποκλειστικά για τανζανικές στρατιωτικές οντότητες που αναγνωρίζονται από το Υπουργείο Άμυνας της Τανζανίας 
* **.sc.tz** &#x2013; σχολεία που είναι δημοτικά, πρωτοβάθμια και δευτεροβάθμια ιδρύματα 
* **.ne.tz** &#x2013; δικτυακή υποδομή

Πρόσθετα ονόματα δευτέρου επιπέδου προστέθηκαν την Τρίτη 14 Φεβρουαρίου 2012:

* **.hotel.tz** &#x2013; λειτουργοί ξενοδοχείων
* **.mobi.tz** &#x2013; λειτουργοί κινητής τηλεφωνίας
* **.tv.tz** &#x2013; τηλεοπτικοί λειτουργοί και σταθμοί
* **.info.tz** &#x2013; πληροφοριακές ιστοσελίδες όπως αυτή ενός μουσείου
* **.me.tz** &#x2013; πρόσωπα

## Δείτε επίσης

* Κατάλογος top-level domains

## Παραπομπές

## Εξωτερικοί σύνδεσμοι

* Πληροφορίες whois του τομέα .tz 
* Κέντρο Πληροφοριών Δικτύου της Τανζανίας 

Κατηγορία:Τανζανία
Κατηγορία:Top-level domains
.tt

**.tt** είναι ο top-level domain κωδικός για το Τρινιντάντ και Τομπάγκο στο Διαδίκτυο.

## Δείτε επίσης

* Κατάλογος top-level domains

## Παραπομπές


Κατηγορία:Τρινιντάντ και Τομπάγκο
Κατηγορία:Top-level domains
.vc

**.vc** είναι ο top-level domain κωδικός για τον Άγιο Βικέντιο και Γρεναδίνες στο Διαδίκτυο. Η εγγραφή είναι ανοιχτή παγκοσμίως και έχει χρησιμοποιηθεί για διάφορους ιστότοπους που δεν σχετίζονται απαραίτητα με αυτήν την τοποθεσία

## Δείτε επίσης
* Κατάλογος top-level domains.

Κατηγορία:Άγιος Βικέντιος και Γρεναδίνες
Κατηγορία:Top-level domains
.ve

**.ve** είναι ο top-level domain κωδικός για τη Βενεζουέλα στο Διαδίκτυο.

Στις 3 Μαρτίου 2009 ο κωδικός ISO 3166-1 για τη Βενεζουέλα άλλαξε για να αντανακλήσει το VE που χρησιμοποιείται στο τομέα.

Οι εγγραφές επιτρέπονται χωρίς περιορισμούς, μόνο στο τρίτο επίπεδο:

* .arts.ve - καλλιτεχνικό και πολιτιστικό ίδρυμα
* .co.ve - μια ιστοσελίδα αρχικά σε ".com" μεταφερμένο στα Βενεζουελάνικα Ισπανικά
* .com.ve - εμπορική οντότητα της Βενεζουέλας
* .info.ve - πληροφοριακές ιστοσελίδες
* .net.ve - πάροχοι υπηρεσιών δικτύου
* .org.ve - μη κερδοσκοπικοί οργανισμοί
* .radio.ve - ραδιοφωνικοί σταθμοί
* .web.ve - άτομα

Οι ακόλουθοι τομείς δευτέρου επιπέδου επιτρέπουν περιορισμένες εγγραφές τρίτου επιπέδου:

* .gob.ve / .gov.ve - ιστοσελίδες σχετιζόμενες με τη κυβέρνηση
* .edu.ve - εκπαιδευτικά ιδρύματα σχετιζόμενα με τη Βενεζουέλα
* .int.ve - Διεθνή ιδρύματα
* .mil.ve - Στρατιωτικό ίδρυμα της Βενεζουέλας
* .tec.ve - Πανεπιστήμιο Τεχνολογίας

Διεθνοποιημένα ονόματα τομέων είναι διαθέσιμα χρησιμοποιώντας τους ακόλουθους Ισπανικούς χαρακτήρες: á, é, í, ó, ú, ü, και ñ.

Υπάρχει ένας αριθμός τομέων δεύτερου επιπέδου, όπως οι cha.ve, internet.ve, ipv6.ve, nic.ve

## Δείτε επίσης

* Κατάλογος top-level domains

## Παραπομπές


## Εξωτερικοί σύνδεσμοι

* Πληροφορίες whois του τομέα .ve 
* Ιστοσελίδα εγγραφής τομέα .ve

Κατηγορία:Βενεζουέλα
Κατηγορία:Top-level domains
.vg

**.vg** είναι ο top-level domain κωδικός για τις Βρετανικές Παρθένους Νήσους στο Διαδίκτυο. Καθώς η απόκτηση ενός domain δεν απαιτεί φυσική παρουσία στη χώρα, domain με κατάληξη .vg έχουν χρησιμοποιηθεί πολλές φορές από πειρατικές ιστοσελίδες.

## Δείτε επίσης
* Κατάλογος top-level domains.

Κατηγορία:Βρετανικές Παρθένοι Νήσοι
Κατηγορία:Top-level domains
Άγγελος Ρούφος

Ο **Άγγελος (Αγγελής) Ρούφος** ήταν βουλευτής Αχαΐας.

## Βιογραφικά στοιχεία
Γεννήθηκε το 1852 στην Πάτρα και ήταν γιος του Μπενιζέλου Ρούφου, γόνου της γνωστής οικογενείας των Πατρινών πολιτικών. Είχε εκλεγεί τρεις φορές βουλευτής, το 1881 εκλέχτηκε δεύτερος στην Επαρχία Πατρών με 5346 ψήφους . Το 1899 ήταν υποψήφιος δήμαρχος Πατρέων άλλα απέτυχε λόγω της διάσπασης του Ρουφικού κόμματος αφού ο αδελφός του Αθανάσιος Κανακάρης ήταν επίσης υποψήφιος και συνεπώς αντίπαλός του.

## Παραπομπές


Κατηγορία:Βουλευτές Πατρών
Αγγελος
Κατηγορία:Οικογένεια Κανακάρη
Κατηγορία:Οικογένεια Κουντουριώτη
Κατηγορία:Οικογένεια Κωστάκη
Κατηγορία:Αρβανίτες
.vi

**.vi** είναι ο top-level domain κωδικός για τα Αμερικανικές Παρθένους Νήσους στο Διαδίκτυο. Επιτρέπονται τομείς δευτέρου επιπέδου (με περισσότερους από 2 χαρακτήρες), αλλά μόνο για εταιρείες ή κατοίκους των Παρθένων Νήσων.

## Δείτε επίσης
* Κατάλογος top-level domains.

Κατηγορία:Αμερικανικές Παρθένοι Νήσοι
Κατηγορία:Top-level domains
Ιωάννης Ρούφος

Ο **Ιωάννης Ρούφος** (Πάτρα, Οκτώβριος 1870 - Αθήνα, 21 Σεπτεμβρίου 1908) ήταν Έλληνας πολιτικός εκλεγμένος βουλευτής Αχαΐας.

## Βιογραφία
Γεννήθηκε στην Πάτρα τον Οκτώβριο του 1870 και ήταν γιος του Γεωργίου Ρούφου, Από την πλευρά του πατέρα του ήταν εγγονός των πρώην πρωθυπουργών Μπενιζέλου Ρούφου και Γεωργίου Κουντουριώτη. Σπούδασε πολιτικές επιστήμες στην Αθήνα και το Παρίσι.

Τον Σεπτέμβριο του 1901 μετά τον θάνατο του πατέρα του Γεωργίου ανέλαβε αρχηγός του Ρουφικού κόμματος. Εκλέχτηκε βουλευτής Αχαΐας το 1899 κι επανεκλέχθηκε το 1902, το 1905 και το 1906. Απεβίωσε το 1908 εν ενεργεία βουλευτής. Η εφημερίδα *Νεολόγος* τύπωσε έκτακτη έκδοση για τον θάνατό του ενώ το Δημοτικό Συμβούλιο εξέδωσε συλλυπητήριο ψήφισμα.

Απεβίωσε το 1908, 38 ετών, από ανίατη νόσο που τον ταλαιπωρούσε επί τετραετία. Η Κηδεία του έγινε στο Α΄ νεκροταφείο Πατρών , παρευρέθηκαν οι αρχές της πόλης, εκπρόσωποι όλων των πολιτικών παρατάξεων και πλήθος κόσμου. Επίσης υπήρξε έκτακτο δρομολόγιο αμαξοστοιχίας από την Αθήνα. Η μητέρα του αρνήθηκε την πρόταση της κυβέρνησης η κηδεία του να γίνει δημοσία δαπάνη.

## Πηγές
* Σκριπ, Φύλο 22 Σεπτεμβρίου 1908, από το Ψηφιακό αρχείο της Εθνικής βιβλιοθήκης.
* Νεολόγος των Πατρών Φύλα 21, 22, 23, 24 Σεπτεμβρίου 1908, από το ψηφιακό αρχείο του Μουσείου τύπου Πατρών.

Ιωαννης
Ρουφος Ιωαννης
Ιωαννης
Κατηγορία:Οικογένεια Κουντουριώτη
Κατηγορία:Οικογένεια Κωστάκη
Κατηγορία:Αρβανίτες
.kr

**.kr** είναι ο top-level domain κωδικός για τη Νότια Κορέα στο Διαδίκτυο. Το 2011 κατοχυρώθηκε ένας νέος top-level domain για τη χώρα, ο 대한민국, ο οποίος προοριζόταν για ονόματα τομέα στην τοπική γλώσσα.

## Δείτε επίσης
* Κατάλογος top-level domains

## Παραπομπές


Κατηγορία:Νότια Κορέα
Κατηγορία:Top-level domains
.kw

**.kw** είναι ο top-level domain κωδικός για το Κουβέιτ στο Διαδίκτυο.

## Παραπομπές

## Δείτε επίσης
* Κατάλογος top-level domains

Κατηγορία:Κουβέιτ
Κατηγορία:Top-level domains
.ky

**.ky** είναι ο top-level domain κωδικός για τις Νήσους Κέιμαν στο Διαδίκτυο.

## Δείτε επίσης

* Κατάλογος top-level domains

## Παραπομπές


Κειμαν Νησοι
Κατηγορία:Top-level domains
.mh

**.mh** είναι ο top-level domain κωδικός για τα Νησιά Μάρσαλ στο Διαδίκτυο. Ο ιστότοπος του μητρώου .ts είναι ανενεργός από τα τέλη του 2021 και πριν από αυτό είχε να ενημερωθεί από το 1997.

## Δείτε επίσης
* Κατάλογος top-level domains.

Κατηγορία:Νήσοι Μάρσαλ
Κατηγορία:Top-level domains
Άστιγξ ΙΙ (αντιτορπιλικό)

Το **Άστιγξ ΙΙ / 08, D-14** ήταν αντιτορπιλικό συνοδείας τύπου ‘HUNT II’, πρώην ‘HMS CATTERICK (L 81)’.

Κατασκευάστηκε κατά τα έτη 1939 – 1941 στα ναυπηγεία VICKERS – ARMSTRONGS (BURROWS). Παραδόθηκε το 1946 αντί στις 30/04/1944  λόγω του κινήματος του Απρίλη του 1944. Του ιδίου τύπου πλοία : ‘Μιαούλης ΙΙΙ', ‘Πίνδος', ‘ΚΑΝΑΡΗΣ ΙΙΙ’ και ‘Αδρίας ΙΙ’. Συμμετείχε στις επιχειρήσεις του εμφυλίου. Επεστράφη στο Βρετανικό Ναυτικό στις 13/07/1963 στον Ναύσταθμο Σαλαμίνας και συγχρόνως έγινε αυτόματος πώληση.

## Πηγές
*Uboat.net - HMS Catterick (L 81)

Αστιγξ ΙΙ
.kn

**.kn** είναι ο top-level domain κωδικός για τον Άγιο Χριστόφορο και Νέβις στο Διαδίκτυο. Διαχειρίζεται από το Πανεπιστήμιο του Πουέρτο Ρίκο.

## Δείτε επίσης
* Κατάλογος top-level domains

Κατηγορία:Άγιος Χριστόφορος και Νέβις
Κατηγορία:Top-level domains
.km

**.km** είναι ο top-level domain κωδικός για τις Κομόρες στο Διαδίκτυο. Οι εγγραφές σε τομείς δευτέρου επιπέδου υπόκεινται σε περιορισμούς και απαιτήσεις τοπικής παρουσίας.

## Δείτε επίσης

* Κατάλογος top-level domains

Κατηγορία:Κομόρες
Κατηγορία:Top-level domains
Αστραπή (τορπιλάκατος)

Πρώην Γερμανικό ‘STRAHL P6194’.

Κατασκευάστηκε στην Βρετανία στα ναυπηγεία Vosper-Thornycroft, Portsmouth. Αρχική αγορά από τη Γερμανία που το χρησιμοποίησε από τις 21 Νοεμβρίου 1962 μέχρι τον Απρίλιο του 1967. Ύψωση της Ελληνικής Σημαίας στις 11 Ιανουαρίου 1967. Ενεργοποίηση στις 11 Απριλίου 1968. Παροπλίστηκε στις 20 Ιουλίου 1979.

Κατηγορία:Ελληνικές Τορπιλάκατοι
Υψόμετρο

thumb|350px|Ιστόγραμμα υψομέτρου της επιφάνειας της Γης, όπου το 71% καταλαμβάνει το νερό.
Το **υψόμετρο** είναι η κάθετη απόσταση μεταξύ ενός αντικειμένου (της επιφάνειας που βρίσκεται αυτό) σε σχέση με ένα καθορισμένο επίπεδο αναφοράς. Συνήθως το υψόμετρο μετριέται ως η κάθετη απόσταση (υψομετρική διαφορά) ενός σημείου από το επίπεδο της θάλασσας (Μέση Στάθμη Θάλασσας), ενώ για πιο ακριβείς μετρήσεις χρησιμοποιείται το γεωειδές.
Στις ΗΠΑ και το Ηνωμένο Βασίλειο, όπως επίσης και στην αεροναυτιλία, το υψόμετρο αποδίδεται αριθμητικά σε πόδια, ενώ σε όλες τις άλλες περιπτώσεις σε μέτρα.

Επισημαίνεται ότι το υψόμετρο εκφράζει θέση - τόπο **διαφοράς ύψους**, κατά την έννοια της ανύψωσης, δεν είναι μέτρο και δεν θα πρέπει συνεπώς να συγχέεται με το γεωδαιτικό ύψος το οποίο αποτελεί απαραίτητο γεωγραφικό στοιχείο του «καθ΄ ύψους» προσδιορισμού κάθε γεωγραφικού τόπου (ξηράς), παράλληλα με τις γεωγραφικές συντεταγμένες αυτού.
Όταν το υψόμετρο, ως υψομετρική διαφορά, αναφέρεται κάτω από το επίπεδο αναφοράς (ΜΣΘ), στον ηπειρωτικό γεωφλοιό τότε εκφράζεται με αρνητικό πρόσημο, αν αντίθετα αναφέρεται στον ωκεάνιο γεωφλοιό ονομάζεται **βάθος**. Για σημεία υπερκείμενα της επιφάνειας της Γης (π.χ. αεροπλάνα, πύραυλοι, διαστημόπλοια κ.λπ.), χρησιμοποιείται ο όρος *ύψος* ή *γεωδυναμικό ύψος*.

Σημειώνεται ότι στην Ελλάδα από τα ελληνικά χωριά το μεγαλύτερο υψόμετρο κατέχει η Βίγλα Φλώρινας (1.550 μ.) και το χαμηλότερο το Νεοχώρι Μεσολογγίου (-10 μέτρα). Γενικώς, τα παράλια χωριά και οι λιμένιες πόλεις έχουν μέσο υψόμετρο 2 – 7 μ.

## Πηγές
* Εγκυκλοπαίδεια *Πάπυρος Larousse Britannica*, τ.59ος, σ.104.

## Εξωτερικοί σύνδεσμοι
* 
* 

Κατηγορία:Φυσική γεωγραφία
Κατηγορία:Γεωδαισία
Κατηγορία:Τοπογραφία
Κατηγορία:Χαρτογραφία
Κατηγορία:Μήκος
Κατηγορία:Ορειβασία
Κολλέγιο των Καρδιναλίων

Το **Κολλέγιο των Καρδιναλίων** είναι το σώμα όλων των καρδιναλίων της Ρωμαιοκαθολικής Εκκλησίας.
Μια λειτουργία του κολλεγίου είναι να συμβουλεύει τον Πάπα για εκκλησιαστικά ζητήματα όταν τους καλεί σε ένα τακτικό Συμβούλιο. Επίσης συνέρχεται με τον θάνατο ή την παραίτηση ενός πάπα ως παπικό κονκλάβιο για να εκλέξει έναν διάδοχο. Το κολλέγιο δεν έχει εξουσία εκτός της περιόδου *[[sede vacante]]* και ακόμη και τότε οι εξουσίες της είναι εξαιρετικά περιορισμένες από τους όρους του τρέχοντος δικαίου, το οποίο περιλαμβάνεται στο Αποστολικό σύνταγμα *Universi Dominici Gregis* και τον Θεμελιώδη Νόμο του Βατικανού. Ιστορικά, οι καρδινάλιοι ήταν ο κλήρος της πόλης της Ρώμης, υπηρετώντας τον Επίσκοπο Ρώμης ως Πάπα, ο οποίος κλήρος είχε κληρικά καθήκοντα σε ενορίες της πόλης.

## Η ιστορία του Κολλεγίου

Η λέξη *"Καρδινάλιος"* προέρχεται από το Λατινικό *"Κάρδο"* που μεταφράζεται ως *"Άρθρωση"*, το αξίωμα εξελίχθηκε στα τέλη της πρώτης χιλιετίας από τον κλήρο της Ρώμης. Ο όρος εμφανίζεται για πρώτη φορά στην βιογραφία του πάπα Στεφάνου Γ΄ στην οποία τονίζεται ότι στην Ρωμαϊκή Σύνοδο (769) η εκλογή του νέου Ρωμαίου Ποντίφηκα έγινε από ένα Συμβούλιο με διακόνους και Καρδιναλίους ιερείς. Το Συμβούλιο των Παρισίων (845) απαίτησε *"οι επίσκοποι να καθιερώσουν στις πόλεις τους τίτλους ή ενορίες Καρδιναλίων και να περιγράψουν τις περιφέρειες τους"*. Οι Πάπες από τότε ξεκίνησαν την κλήση των Καρδιναλίων ως Λεγάτους σε διπλωματικές αποστολές στο εξωτερικό ή ως αντιπροσώπους τους σε τελετές και συμβούλια. Οι Λεγάτοι χρησιμοποιούσαν τους τίτλους *"Καρδινάλιος κληρονόμος"* ή *"Ειδικός αποστολεύς"*. Την εποχή του πάπα Στεφάνου Ε΄ (816-817) σχηματίστηκαν οι τρείς ανώτερες τάξεις του Κολλεγίου που διατηρούνται μέχρι σήμερα. Η πρώτη τάξη ήταν οι *"Καρδινάλιοι-Διάκονοι"* οι οποίοι θεωρούνται οι θεολογικοί απόγονοι των αρχικών επτά που περιγράφονται στις Πράξεις των Αποστόλων 6, η δεύτερη ήταν οι *"Καρδινάλιοι-Ιερείς"* και η τρίτη οι *"Καρδινάλιοι-Επίσκοποι"*. Την εποχή που βρισκόταν στην θέση του Ποντίφικας ο Πάπας Λέων Θ΄ (1050) το Κολλέγιο ξεκίνησε μια μεγάλη σειρά μεταρρυθμίσεων. Η Γ΄ Σύνοδος του Λατερανού τον 12ο αιώνα αποφάσισε ότι μόνο οι Καρδινάλιοι θα μπορούσαν να εκλεγούν νέοι Πάπες, η ρύθμιση αυτή έμεινε μέχρι σήμερα. Ο Πάπας Ιννοκέντιος Β΄ (1130) αποφάσισε σε όλες τις τάξεις των Καρδιναλίων την συμμετοχή στις Παπικές εκλογές, μέχρι τότε συμμετείχαν μόνο οι *"Καρδινάλιοι-Επίσκοποι"*. Από τον 13ο έως τον 15ο αιώνα ο αριθμός των Καρδιναλίων στο Κολλέγιο δεν ξεπερνούσε τους 30 αν και ο τίτλος ήταν υπαρκτός σε πολύ περισσότερες από 30 ενορίες. Ο Πάπας Ιωάννης ΚΒ΄ (1316–1334) νομιμοποίησε τον Κανόνα περιορίζοντας τον αριθμό ακόμα περισσότερο, στους 20. Τον επόμενο αιώνα ο αριθμός σταδιακά άρχισε να αυξάνεται επειδή ο πάπας τους είχε ανάγκη για να συγκεντρώσει χρήματα για πολέμους ή να δημιουργήσει συμμαχίες στην Ευρώπη ή ακόμα και να μειώσει την ισχύ των μελών του που απειλούσαν την Παπική υπεροχή.

## Παραπομπές



## Εξωτερικοί σύνδεσμοι
* 

Κατηγορία:Διεθνείς οργανισμοί
Επαρχία Παλαιάς Ηπείρου

Η **Παλαιά Ήπειρος** (λατινικά *Epirus Vetus*) ήταν επαρχία της Ρωμαϊκής αυτοκρατορίας, διοικητική υποδιαίρεση της Ρωμαϊκής επαρχίας με το όνομα  Μακεδονία. Γεωγραφικά μπορεί να εντοπιστεί στα όρια της σημερινής ελληνικής Ηπείρου, τμήματος της Βορείου Ηπείρου και τμήματος του Νομού Αιτωλοακαρνανίας. Ο όρος χρησιμοποιούνταν σε αντιδιαστολή προς την Νέα Ήπειρο, η οποία περιελάμβανε χονδρικά τη σημερινή Αλβανία και τμήματα του Κοσσόβου, του Μαυροβουνίου και της Πρώην Γιουγκοσλαβικής Δημοκρατίας της Μακεδονίας.
## Σημειώσεις


Κατηγορία:Ρωμαϊκές επαρχίες
Κατηγορία:Ιστορία της Ηπείρου
Κατηγορία:Επαρχίες της Βυζαντινής Αυτοκρατορίας
Δισπηλιό Καστοριάς

Το **Δισπηλιό** είναι οικισμός της Δυτικής Μακεδονίας στην Περιφερειακή Ενότητα Καστοριάς.

## Γενικά στοιχεία
Το Δισπηλιό βρίσκεται δίπλα στις νότιες όχθες της Λίμνης Καστοριάς (ή Ορεστιάδας) σε υψόμετρο 640 μέτρα. Το χωριό απέχει περίπου 7 χλμ. ΝΑ. από το κέντρο της πόλης ενώ μέσα από αυτό  περνάει ο δρόμος Καστοριάς – Άργους Ορεστικού. Βορειοανατολικά του χωριού, δίπλα στη λίμνη ανακαλύφθηκε τυχαία το 1932 ο πρώτος λιμναίος οικισμός του 5.000 π.Χ. περίπου, που δείχνει ότι η Καστοριά είχε κατοικηθεί από τους Νεολιθικούς χρόνους. 

Αναφέρεται επίσημα, μετά την απελευθέρωση, το 1918 στο ΦΕΚ 259Α - 29/12/1918 με την παλιά του ονομασία από την Τουρκοκρατία ως *Δοκωνάκοι* (*Δουπιάκοι*) να προσαρτώνται στην τότε κοινότητα Σδράλτσης (σημ. Αμπελόκηποι) Το 1926 με το ΦΕΚ 413Α - 22/11/1926 μετονομάστηκε σε  Δισπήλιον. Σύμφωνα με το σχέδιο Καλλικράτης αποτελεί κοινότητα που υπάγεται στη δημοτική ενότητα Μακεδνών του Δήμου Καστοριάς και σύμφωνα με την απογραφή 2011 έχει πληθυσμό 976 κατοίκους.

## Φωτογραφίες από το Δισπηλιό

Αρχείο:Νηπιαγωγείο Δισπηλιού.jpg|Το Νηπιαγωγείο του Δισπηλιού.
Αρχείο:Dispilio3.jpg|Αναπαράσταση από τον λιμναίο οικισμό.
Αρχείο:Dispilio4 (cropped).jpg|Αναπαράσταση από τον λιμναίο οικισμό.


## Βιβλιογραφία
* «Δισπηλιό: Επιστροφή στο 6.000 π.Χ.», ειδικό αφιέρωμα περιοδικού *Γεωτρόπιο*, τεύχος 60 (Ιούν. 2001), σ. 76-79

## Δείτε επίσης
* Νεολιθικός Λιμναίος Οικισμός Δισπηλιού
* Πινακίδα του Δισπηλιού

## Παραπομπές



Κατηγορία:Νεολιθικοί αρχαιολογικοί τόποι στην Ελλάδα
Κατηγορία:Δήμος Καστοριάς
Κατηγορία:Κωμοπόλεις της περιφερειακής ενότητας Καστοριάς
Κατηγορία:Ανασκαφές
Δημήτρης Βασιλάκης

Ο σαξοφωνίστας, συνθέτης και πανεπιστημιακός **Δημήτρης Βασιλάκης** είναι Έλληνας τζαζ μουσικός με διεθνή καριέρα και ηχογραφήσεις σε μία από τις ιστορικότερες εταιρείες, την Candid Records που εδρεύει στο Λονδίνο.

Σπουδασε στην Ιωνιδειο Σχολη Πειραια. Γεννημένος και μεγαλωμένος στην Αθήνα, αρχικά μαθαίνει πιάνο, κιθάρα και βιολί και σπουδάζει χημικός μηχανικός. Τελικά η μουσική τον κερδίζει και  μεταβαίνει  στο Λονδίνο όπου εγγράφεται  στο London College of Music. Αποκτά δίπλωμα στο κλασικό σαξόφωνο, κερδίζει πανεπιστημιακά βραβεία και εντάσσεται στην τοπική jazz σκηνή με εμφανίσεις στα διάφορα κλαμπ και μούζικ χώλ του Λονδίνου. Η πανεπιστημιακή  του καριέρα διαρκεί πάνω από μια πενταετία και κορυφώνεται με υποτροφία από τον Βρετανικό συμβούλιο για σπουδές στο jazz σαξόφωνο και την σύνθεση και την απόκτηση του πτυχίου LRAM στην Διδασκαλία της jazz. Επιστρέφει στην Αθήνα όπου μεταλαμπαδεύει τις γνώσεις του σε Ελληνικούς μουσικούς κύκλους και αρχίζει ένα συνεχές  ταξίδι  live εμφανίσεων σε  Ελλάδα και  Ευρώπη. Έχει συνεργαστεί και περιοδεύσει με σπουδαίους μουσικούς, όπως ο Abdullah Ibrahim, ο Ralph Peterson, ο Andy Sheppard, ο Marc Johnson, o Alfredo Rodriguez, o Ed Schuller, ο David Liebman, o Bobby Watson, o Jeff Tain Watts και άλλοι.

Το 1999 ηχογραφεί στην Candid το ντεμπούτο του με τίτλο “Secret Path” και το 2001 με την συμμετοχή και παραγωγή του David Liebman , το “Daedalus Project – Labyrinth”, ένα άλμπουμ που γρήγορα δέχτηκε εξαιρετικές κριτικές διεθνώς. Στο τελευταίο του άλμπουμ  “Parallel Lines” συμμετέχει ένας από τους σπουδαιότερους σύγχρονους μάστερς της ντραμς, ο Jeff Tain Watts. Ο Δημήτρης Βασιλάκης ταξιδεύει και παρουσιάζει την μουσική του  συνεχώς στον κόσμο, από το Λονδίνο στην Νέα Υόρκη, σε διάφορα διεθνή φεστιβάλ αλλά και στην Θεσσαλονίκη όπου διδάσκει στο Πανεπιστήμιο Μακεδονίας.

## Εξωτερικοί σύνδεσμοι
* Επίσημη ιστοσελίδα

Κατηγορία:Τζαζ μουσικοί
Κατηγορία:Σαξοφωνίστες
Ηλεκτροακουστική

Η **ηλεκτροακουστική (electroacoustics)** αποτελεί διεπιστημονικό τεχνολογικό κλάδο της ακουστικής και της ηλεκτρονικής, που ασχολείται με το αντικείμενο της εγγραφής, επεξεργασίας και της αναπαραγωγής του ήχου (μουσική, ομιλία, ηχητικά σήματα, κτλ) με ηλεκτρικά/ηλεκτρονικά μέσα. Γενικά, οι διεργασίες αυτές περιλαμβάνουν μία ή περισσότερες μετατροπές από ακουστική σε ηλεκτρική ενέργεια ή αντίστροφα.

Η εφαρμογή της ηλεκτροακουστικής σε πρακτικό επίπεδο διαδικασιών αποτελεί αντικείμενο της ηχοληψίας, με την οποία ασχολείται το τεχνικό επάγγελμα του ηχολήπτη. Επίσης, η ηλεκτροακουστική καλύπτει και θέματα βιομηχανικών εφαρμογών του ήχου.

Κατηγορία:Ακουστική
Κατηγορία:Ηλεκτρονική
Ηλεκτροακουστικη
Πεσιμισμός

Ο όρος **Πεσσιμισμός** ή **Πεσιμισμός** προέρχεται από τη λατινική λέξη *pessimus* που αποτελεί τον υπερθετικό βαθμό του *malus* δηλαδή χείριστος. Είναι παγκόσμιος φιλοσοφικός όρος που χρησιμοποιείται και στην ελληνική αντί της λέξης «απαισιοδοξία». Ένας από τους βασικότερους εκφραστές του πεσσιμισμού είναι ο φιλόσοφος Άρθουρ Σοπενχάουερ.

## Εξωτερικοί σύνδεσμοι

Κατηγορία:Φιλοσοφικές έννοιες
Κατηγορία:Σχολές και κινήματα της Ηθικής
Localhost

Το όνομα **localhost** χρησιμοποιείται για να δηλώσει τον ίδιο υπολογιστή. Αντιστοιχεί στη IP διεύθυνση 127.0.0.1.

Χρησιμοποιείται για loopback test, δηλαδή για να ελεγχθεί αν ο υπολογιστής έχει σύνδεση με το δίκτυο. Ο τοπικός μηχανισμός loopback μπορεί να χρησιμοποιηθεί για την εκτέλεση μιας υπηρεσίας δικτύου σε έναν κεντρικό υπολογιστή χωρίς να απαιτείται φυσική διασύνδεση δικτύου ή χωρίς να καθίσταται η υπηρεσία προσβάσιμη από τα δίκτυα στα οποία μπορεί να είναι συνδεδεμένος ο υπολογιστής.

Κατηγορία:Αρχιτεκτονική διαδικτύου
Ρούμελη

Η ονομασία **Ρούμελη** μπορεί να αφορά:

* τη Ρούμελη (Οθωμανική), στην ηπειρωτική Ελλάδα (Στερεά Ελλάδα, Πελοπόννησος, Θεσσαλία, Ήπειρος, Μακεδονία και Θράκη), κατά την πρώιμη Οθωμανική αυτοκρατορία
* την ανατολική ηπειρωτική Ελλάδα *εκτός της Πελοποννήσου και Ηπείρου* (Στερεά Ελλάδα, Θεσσαλία, Μακεδονία και Θράκη), κατά την μέση Οθωμανική αυτοκρατορία 
* την ανατολική ηπειρωτική Ελλάδα *εκτός της Πελοποννήσου, Ηπείρου και Θράκης (πλέον Ανατολική Ρουμελία)* (Στερεά Ελλάδα, Θεσσαλία και Μακεδονία), κατά την ύστερη Οθωμανική αυτοκρατορία 
* το εγιαλέτι της Ρούμελης
* τη Στερεά Ελλάδα στη νεώτερη περίοδο
Κουρσκ (αποσαφήνιση)

Ο όρος **Κουρσκ** μπορεί να αναφέρεται:

* Στην πόλη Κουρσκ της Ρωσίας.
* Στην Περιφέρεια Κουρσκ της Ρωσίας.
* Στη Μάχη του Κουρσκ, τη μεγαλύτερη μάχη τεθωρακισμένων οχημάτων στην ιστορία.
* Στο υποβρύχιο με το όνομα Κουρσκ.
* Στη βύθιση του υποβρυχίου Κουρσκ που έγινε τον Άυγουστο του 2000.
.ml

**.ml** είναι ο top-level domain κωδικός για το Μάλι στο Διαδίκτυο. Μέχρι το 2009 διαχειριζόταν από την εταιρεία τηλεπικοινωνιών Sotelma. Μετά τη ιδιωτικοποίηση της εταιρείας η διαχείρισή του ανατέθηκε στον κρατικό οργανισμό Agence des Technologies de l’Information et de la Communication (AGETIC), μια διαδικασία που ολοκληρώθηκε το 2013.

## Δείτε επίσης
* Κατάλογος top-level domains

## Παραπομπές


Κατηγορία:Μάλι
Κατηγορία:Top-level domains
.mm

**.mm** είναι ο top-level domain κωδικός για τη Μιανμάρ στο Διαδίκτυο. 

Μια εταιρεία δύο Αυστραλών μεταναστών, η Eagle Group, δημιούργησε την πρώτη πρόσβαση στο Διαδίκτυο στη Μιανμάρ το 1997

## Δείτε επίσης
* Κατάλογος top-level domains.

Κατηγορία:Μιανμάρ
Κατηγορία:Top-level domains
.mn

**.mn** είναι ο top-level domain κωδικός για τη Μογγολία στο Διαδίκτυο. Διαχιρίζεται από την .MN Registry, Datacom.

## Παραπομπές


## Δείτε επίσης
* Κατάλογος top-level domains

Κατηγορία:Μογγολία
Κατηγορία:Top-level domains
.mp

**.mp** είναι ο top-level domain κωδικός για τις Βόρειες Μαριάνες Νήσους στο Διαδίκτυο. Προέρχεται από το  ISO 3166 το οποίο καθορίζει το MP ως τον κώδικα δύο γραμμάτων για τις Βόρειες Μαριάνες Νήσους.

## Παραπομπές


## Δείτε επίσης
* Κατάλογος top-level domains

Κατηγορία:Βόρειες Μαριάνες Νήσοι
Κατηγορία:Top-level domains
.mq

**.mq** είναι ο top-level domain κωδικός για τη Μαρτινίκα στο Διαδίκτυο. Τον τομέα διαχειριζόταν η SYSTEL, έως ότου αυτή εξαγοράστηκε από τη Mediaserv.

## Δείτε επίσης

* Κατάλογος top-level domains

## Παραπομπές


Κατηγορία:Μαρτινίκα
Κατηγορία:Top-level domains
.mr

**.mr** είναι ο top-level domain κωδικός για τη Μαυριτανία στο Διαδίκτυο. Οι τομείς .mr μπορούν να καταχωρηθούν από πολίτες της Μαυριτανίας, κατοίκους και νομικά πρόσωπα με τοπική εκπροσώπηση.

## Παραπομπές


## Δείτε επίσης
* Κατάλογος top-level domains.

Κατηγορία:Μαυριτανία
Κατηγορία:Top-level domains
.mu

**.mu** είναι ο top-level domain κωδικός για τον Μαυρίκιο στο Διαδίκτυο.

## Δείτε επίσης
* Κατάλογος top-level domains

## Παραπομπές


Κατηγορία:Μαυρίκιος
Κατηγορία:Top-level domains
.mw

**.mw** είναι ο top-level domain κωδικός για το Μαλάουι στο Διαδίκτυο. Οι τιμές για τα συγκεκριμένα domain είναι $100 τα δύο πρώτα έτη και $50 για τα επόμενα.

## Παραπομπές

## Δείτε επίσης
* Κατάλογος top-level domains

Κατηγορία:Μαλάουι
Κατηγορία:Top-level domains
.mx

**.mx** είναι ο top-level domain κωδικός για το Μεξικό στο Διαδίκτυο. Ξεκίνησε την1η Φεβρουαρίου του 1989.

## Δείτε επίσης

* Κατάλογος top-level domains

## Παραπομπές


Κατηγορία:Μεξικό
Κατηγορία:Top-level domains
Τζανάτα Κεφαλονιάς

Το χωριό **Τζανάτα** είναι οικισμός της Κεφαλονιάς και διοικητικά ανήκει στον Δήμο Αργοστολίου. Βρίσκεται σε υψόμετρο 60 μέτρων και ο πληθυσμός του ανέρχεται στους 159 κατοίκους (απογραφή 2011). Ανήκει στην δημοτική ενότητα Ελειού-Πρόννων και απέχει 36 χιλιόμετρα από το Αργοστόλι.

Μεταξύ Τζανάτων και Αγίας Ειρήνης δύο τεχνητές λίμνες καθρεφτίζουν την πλούσια βλάστηση της πεδιάδας.

## Αρχαιολογικά και ιστορικά μνημεία
Στη θέση Μπρούτζι από τον αρχαιολόγο Λάζαρο Κολώνα ανευρέθηκε θολωτός τάφος Μυκηναϊκής εποχής, ο οποίος χρονολογείται μεταξύ 1350-1000 ΜΚΕ. Είναι ο σημαντικότερος του είδους σε όλη την περιοχή λόγω του μεγέθους του (διάμετρος 6,80 μέτρα, ύψος 3,95 μέτρα) και του βαθμού διατήρησής του. Ο τάφος έχει προσανατολισμό από νότο προς βορρά και είναι χτισμένος σε άλλον παλαιότερο. Ο θόλος του κατέρρευσε κατά την Ενετοκρατία, όταν ο τάφος χρησιμοποιήθηκε σαν κατάλυμα. Είχε ήδη συληθεί κατά την αρχαιότητα. Τα χρυσά ευρήματά του δηλώνουν ταφές επιφανών αρχόντων, συνεπώς και της παρουσίας ακμαίου μυκηναϊκού κέντρου στην περιοχή, συνδέοντάς τον με την Ομηρική Ιθάκη.

Η οικία Καμπίτση έχει χαρακτηριστεί ως ιστορικό διατηρητέο μνημείο, χαρακτηριστικό δείγμα αρχοντικού του 18ου αιώνα, το οποίο βάσει επιγραφής του χρονολογείται από το 1766. Το κτίριο έχει υποστεί νεότερες διαμορφώσεις.

Στη θέση Λεβεντάτα σώζεται ο βυζαντινός ναός του Σωτήρα, με τοιχογραφίες που χρονολογούνται στο 13ο αιώνα.

## Δραστηριότητες
Η εκκλησία του Αγίου Ιωάννη γιορτάζει στις 24 Ιουνίου, οπότε και πραγματοποιείται πανηγύρι.

## Εξωτερικοί σύνδεσμοι

* Οι «δίδυμες» λίμνες της Κεφαλονιάς (βίντεο).

## Παραπομπές

## Βιβλιογραφία
*Κολώνας Λ., "Ο θολωτός τάφος Τζαννάτων Πόρου Κεφαλληνίας και οι θολωτοί τάφοι της Ηπειρωτικής Ελλάδας"., Πόρος 2007
## Πηγές
*Υπουργείο Πολιτισμού και Τουρισμού - Θολωτός τάφος Πόρου Κεφαλλονιάς 
*Μυκηναϊκός τάφος στον Πόρο 
*Δήμος Ελειού-Πρόννων - Περιηγήσεις με αφετηρία τον Πόρο

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς
Αγία Ειρήνη Κεφαλονιάς

Η **Αγία Ειρήνη** είναι χωριό της Κεφαλονιάς. Διοικητικά είναι έδρα ομώνυμης τοπικής κοινότητας, της δημοτικής ενότητας (τέως δήμου) Ελειού-Πρόνων, του δήμου Αργοστολίου, της περιφερειακής ενότητας (τέως νομού) Κεφαλληνίας, στην περιφέρεια Ιονίων Νήσων, σύμφωνα με το πρόγραμμα *Καλλικράτης*, καθώς και των μεταβολών που ακολούθησαν αυτό το πρόγραμμα. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κραναίας του νομού Κεφαλληνίας, στο γεωγραφικό διαμέρισμα Επτανήσων.

## Γεωγραφία
Η Αγία Ειρήνη είναι χωριό στο νοτιοανατολικό τμήμα της Κεφαλονιάς. Βρίσκεται στους νοτιοανατολικούς πρόποδες του Αίνου, στο δρόμο προς τον Πόρο και τη Σάμη, σε μέσο σταθμικό υψόμετρο 90. Απέχει  περίπου 33 χλμ Α.ΝΑ. του Αργοστολίου. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,806 χμ² (2011).

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1912 και ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 οικισμός αποσπάστηκε από την κοινότητα Αγίας Ειρήνης και προσαρτήθηκε στον δήμο Ελειού-Πρόνων. Με το ΦΕΚ 87Α - 07/06/2010 αποσπάστηκε από τον δήμο Ελειού-Πρόνων και προσαρτήθηκε στον δήμο Κεφαλονιάς. Με το ΦΕΚ 43Α - 09/03/2019 αποσπάστηκε από τον δήμο Κεφαλονιάς και προσαρτήθηκε στον δήμο Αργοστολίου.

## Ονομασία
Στην περιοχή υπάρχει το τοπωνύμιο *Αράκλι* και πιθανολογείται ότι οφείλεται σε Κρητικούς από το Ηράκλειο που είχαν εγκατασταθεί εδώ. Υπάρχει όμως και η εκδοχή, ότι από εδώ είχε περάσει ο Ηρακλής, άλλωστε υπάρχει και άγαλμα στο χωριό.

## Αξιοθέατα
*Οι αρχαίοι *Πρόν(ν)οι*, στα νοτιοανατολικά του χωριού, από τους οποίους ονομάστηκε η δημοτική ενότητα, με ερείπια ακροπόλεων
*Οι δίδυμες τεχνητές λίμνες υδροδότησης στα βόρεια του οικισμού

## Εκδηλώσεις
Το πανηγύρι του χωριού στις 10 Αυγούστου, την ημέρα που γιορτάζει η Οσία Ειρήνη Χρυσοβαλάντου.

## Πυρκαγιές
Η Αγία Ειρήνη και τα χωριά της γύρω περιοχής δοκιμάστηκαν από την μεγάλη πυρκαγιά του Ιουλίου 2021.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, εκδ. 1978, 2006
*Εγκυκλοπαίδεια Πάπυρος Λαρούς, εκδ. 1963
*Εγκυκλοπαίδεια Δομή, εκδ. 2002-4
*Οργανισμός εκδόσεων «Ελλάδα», χάρτες (Βαρελάς)
*Google Earth
*Χάρτες «ROAD»
*eetaa.gr

## Εξωτερικοί σύνδεσμοι
*https://web.archive.org/web/20100516164538/http://www.kefalonia.net.gr/el/showarea.asp?DiamID=31
*https://www.facebook.com/%CE%91%CE%B3%CE%B9%CE%B1-%CE%95%CE%B9%CF%81%CE%B7%CE%BD%CE%B7-%CE%91%CF%81%CE%B1%CE%BA%CE%BB%CE%B9-%CE%9A%CE%B5%CF%86%CE%B1%CE%BB%CE%BB%CE%BF%CE%BD%CE%B9%CE%B1-%CE%91gia-Eirini-Arakli-Cephalonia-333814303667918/
*http://repository.academyofathens.gr/keek/index.php/gr/listItems/150459

Κατηγορία:Χωριά της περιφερειακής ενότητας Κεφαλληνίας
Κατηγορία:Δήμος Κεφαλονιάς